da en da nl ca da da de es da da da da da da da da da da da da da da da da en da en nb nb nb nb da da da da de da da da da da da da da da da da da da nl da en da da es nl da
Ballerup topper som bedste erhvervskommune i Hovedstaden | DI Hovedstaden
6.9.2022 19:30:00 CEST | DI Hovedstaden
Hvert år måler Dansk Industri erhvervsvenligheden i alle landets kommuner, og i år vurderer de lokale virksomheder i Ballerup Kommune, at det faktisk går ganske godt. Ballerup Kommune får en flot placering som nr. 21 på ranglisten. Dermed er Ballerup Kommune ligesom i 2021 den mest erhvervsvenlige kommune i Region Hovedstaden.
- Det er glædeligt at se, at Ballerup Kommune igen i år ligger højt på listen over de mest erhvervsvenlige kommuner i Danmark. Jeg noterer mig, at virksomhederne i Ballerup Kommune giver udtryk for den højeste tilfredshed med kommunens erhvervsvenlighed blandt alle kommuner i Region Hovedstaden og vil anbefale kommunen som en god erhvervskommune. Derfor er der grund til at kippe med flaget for Ballerup, siger formand for DI Hovedstaden, Peter Lanng Nielsen.
Samtidig klarer Ballerup Kommune sig igen i år godt, når det kommer til infrastruktur, transport og arbejdskraft. Det er de områder, som flest virksomheder i Ballerup Kommune mener, at kommunen skal prioritere højt.
- Ballerup Kommune er i god samklang med de lokale virksomheder og klarer sig særligt godt på områder som infrastruktur og indsatsen for at tiltrække kvalificeret arbejdskraft, som er så vigtige for virksomhederne i Ballerup Kommune. Det er et tegn på, at dialogen mellem kommunen og virksomhederne fungerer godt. Det vil jeg gerne kvittere for, siger Peter Lanng Nielsen.
Der er dog også lidt malurt i bægeret med årets erhvervsvenlighedsmåling. Ballerup Kommune er trods den regionale førertrøje i Hovedstaden faldet lidt tilbage fra en samlet 14. plads i 2021 til en 21. plads i år. Det er blandt andet et resultat af, at kommunen er faldet tilbage, når det kommer til de uddannelsesmæssige kompetencer, som virksomhederne har brug for. Andelen af unge, der vælger en erhvervsuddannelse efter grundskolen, er faldet til 16,3 procent i år.
- Vi kan se, at virksomhederne i Ballerup Kommune prioriterer uddannelse højt. Derfor er det ærgerligt, at færre unge end sidste år har valgt en erhvervsuddannelse i Ballerup Kommune. Der er brug for flere indsatser, der kan få de unge til at få øjnene op for de mange muligheder, en erhvervsuddannelse giver, så flere vælger at uddanne sig som tømrere, snedkere eller industriteknikere, siger Mads Raaschou, formand for DI Byggeri Hovedstaden.
Analysen fra DI måler erhvervsvenligheden i danske kommuner. Virksomhederne i 17 ud Hovedstadens 28 kommuner vurderer, at arbejdskraft bør være kommunernes topprioritet til at sikre vækst i fremtiden. Resultatet bekræfter, at mangel på kvalificeret arbejdskraft er den helt store udfordring for dansk erhvervsliv.
Som i de foregående år klarer hovedstadskommunerne sig generelt ikke så godt, når man sammenligner med resten af landet. Ud af de 93 kommuner, der indgår i undersøgelsen, er gennemsnitsplaceringen for hovedstadskommunerne nr. 67. Den mest erhvervsvenlige kommune i regionen er Ballerup med en placering som nr. 21., mens den mindst erhvervsvenlige er Gribskov på 92. pladsen.
FAKTA OM LOKAL ERHVERVSVENLIGHED 2022
DI’s undersøgelse, Lokal Erhvervsvenlighed 2022, er Danmarks største undersøgelse af kommunernes erhvervsvenlighed. Det er 13. år i træk, DI laver en undersøgelse af den lokale erhvervsvenlighed.
7.915 virksomheder inden for DI’s brancher, blandt andet fremstilling, byggeri, transport, fødevarer, engroshandel, rådgivning og service, har svaret på undersøgelsen.
Undersøgelsen er sammensat af to typer af indikatorer: Et spørgeskema til virksomheder samt statistik. Typerne af indikatorer vægter 50/50 i kategorierne.
Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Følg Dansk Industri på:
Ditte Rieland, presserådgiver, tlf. 2246 7822
Ron Amir, chefkonsulent i DI Hovedstaden, tlf. 5213 2321
Peter Lanng Nielsen, formand i DI Hovedstaden, tlf. 4046 4790
Mads Raaschou, Formand i DI Byggeri Hovedstaden, tlf. 2844 0088
Information om DI Hovedstaden
Følg pressemeddelelser fra DI Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Hovedstaden
Frederikssund Kommune er en af de mindst erhvervsvenlige kommuner i Hovedstaden6.9.2022 19:30:00 CEST | Pressemeddelelse
Hvert år måler DI erhvervsvenligheden i landets kommuner, og Frederikssund Kommune ligger i år nr. 87 på ranglisten. Det er kommunens hidtil dårligste placering i målingen og et markant fald i placeringen siden 2018, hvor den lå på en 39. plads.
Fortsat lav placering til Helsingør Kommune i DI-måling af erhvervsvenlighed6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Helsingør Kommune vurderer de lokale virksomheder, at kommunen har forbedret sig en smule i forhold til sidste år. Helsingør Kommune indtager nu en 84. plads mod sidste års placering som nr. 89.
Status quo på erhvervsvenligheden i Herlev Kommune6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Herlev Kommune vurderer de lokale virksomheder, at udviklingen står stille. På ranglisten indtager kommunen en placering som nr. 67. Det er en lille forbedring fra sidste års 68. plads.
Det offentlig-private samarbejde blomstrer i Hvidovre Kommune6.9.2022 19:30:00 CEST | Pressemeddelelse
En ny analyse af den lokale erhvervsvenlighed fra DI viser, at Hvidovre Kommune siden sidste år er faldet seks pladser tilbage til en 48. plads over landets mest erhvervsvenlige kommuner i år.
Lokal Erhvervsvenlighed 2022: Markant tilbagegang for Glostrup6.9.2022 19:30:00 CEST | Pressemeddelelse
DI er netop kommet med en ny måling, der kortlægger den lokale erhvervsvenlighed. Glostrup går markant tilbage og ender på en samlet 71. plads. Det betyder, at kommunen går 23 pladser tilbage fra sidste års 48. plads.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022